《题谢侍御乃兄石溜鸣琴图》
明代·周瑛

幽人结屋处，石溜响潺潺。桐木不须削，梅花能自弹。

鹤鸣山月小，鱼跃水天寒。安得脱尘屣，从君坐夜阑。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。